**ILTAKOULU RY**

**PÖYTÄKIRJA**

**HALLITUKSEN KOKOUS 3/2015**

**Paikka: LS A05**

**Aika: tiistai 3.2. klo 16.00**

**Paikalla:**

Mikko Lampo, puheenjohtaja

Maria Lavonen, sihteeri

Jari Mäkäläinen

Petra Kantola

Merita Töttölä

Vera Järvenreuna

Milla Toivanen

Sara Österberg

Matleena Moisio

Samuli Volanen

Markus Rahja

Aino Kattilakoski

1. Kokouksen avaaminen

Kokous avataan klo 16.05

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Pöytäkirjantarkastajiksi valitaan Sara Österberg ja Aino Kattilakoski

1. Kokouksen esityslistan hyväksyminen
2. Lisätään kohdaksi *14 ainejärjestötila* sekä kohdaksi *15 kansainvälistyminen*. Lisäksi kohtaan 9c lisätään *Hankipallo* ja kohdaksi 9d muutetaan *JKK:n eduskuntavaalipaneeli* sekä 9e *Lavatanssibileet*. Kohdaksi 9f lisätään *muut tulevat tapahtumat*.
3. Ilmoitusasiat ja posti

Boomi ry:ltä on tullut vuosijuhlakutsu. Varapuheenjohtaja ja koulutuspoliittinen vastaava Petra Kantola on palannut vaihdosta hallituksen riveihin.

1. Talous
	1. taloustilanne

Taloudenhoitaja Ville Tynkkynen ei ole paikalla, mutta on antanut tiedoksi seuraavat asiat: Taloustilanne on tällä hetkellä 7138,97€.

* 1. laskut ja korvaukset

Maksetut laskut:

Pamoja-projektille on maksettu 300€ + 38€ palvelumaksuja.

Maksamattomat laskut:

Laura Mattinen 27.1.2015, 10€, valmennuskurssijulisteiden kuoret+postitus. Hyväksytään.

Milla Toivanen 27.1.2015, 18,36€, saunailtatarjoilut, askartelutarvikkeet sitsinimilappuihin. Hyväksytään.

7 henkilöä ei ole vielä maksanut sitsarien maksua. Todetaan, että vaihto-opiskelijalle ei ole mainittu ilmoittautumisen sitovuudesta, joten maksu jää lunastamatta. Hyväksytään.

7 henkilöä on tähän mennessä maksanut valmennuskurssin ennakkomaksun.
Tammikuun tilinpäätös valmistuu seuraavaan kokoukseen.

1. Menneet tapahtumat
	1. SitsARIt 29.1.

Tapahtumassa oli 55 osallistujaa. Tapahtuma meni loistavasti.

* 1. Suuri Järjestöpamaus 30.1. & AMUT-tapahtuma

Hallitus sai uusia ideoita ja koki ne hyödyllisiksi.

1. Tulevat tapahtumat
	1. Tampere Peace Perspectives 13.2.

Tapahtuma alkaa 9.30 ja kestää iltapäivään saakka. Paikalle saa tulla yleisöksi pitkin päivää. Ilmoittautuminen opintosuoritusten saamiseen on päättynyt.

* 1. Akateemisen kyykän MM-kisat 14.2. ja kyykkäharjoitukset 9.1.

Kyykkätreenit järjestetään klo 16 Sorsapuistossa. Ilmoittautuminen kyykkään alkaa torstaina 5.2. Pelit alkavat 14.2. klo 9. Illalla on luvassa jatkot.

* 1. Hankipallo

Hankipallo järjestetään 19.2 klo 18. Matleena Moisio ehdottaa tapahtumapaikaksi Sorsapuistoa. Jatkot järjestetään Sorin saunalla. Saunatilan vuokra menee Iltakoululta, mutta ruokakulut jaetaan Interaktion kanssa. Verenluovutuspalkinnonjako pidetään saunaillan yhteydessä.

* 1. JKK:n eduskuntavaalipaneeli

Päivämäärä on muuttunut: paneeli järjestetään tiistaina 17.3. klo 16-19 Päätalon D10A:ssa.

* 1. Lavatanssit

Milla Toivanen kertoo, että lavatanssibileiden suunnittelukokous on pidetty. Päivämääräksi on varmistunut 14.4. Harjoitukset pidetään edellisellä viikolla. Paikkana toimii Night Club Tähti. Tapahtumajärjestäjät ovat yhteistyössä Interaktion, Patinan, Cortexin ja SOS:n kanssa. Bändiksi on varattu Patajätkä. Tapahtumaan etsitään dj:tä.

* 1. Muita tulevia tapahtumia

Milla Toivasen ja Aino Kattilakosken mukaan eri ainejärjestöjen tapahtumavastaavat ovat kokoontuneet ja suunnitelleet isoa biletapahtumaa keväälle. Asiasta tiedotetaan lisää myöhemmin.

Jari Mäkäläinen kertoo, että JKY:n työelämä- ja alumnipaneeli järjestetään 25.3. Pinni b1110:ssa klo 14 alkaen. Yksi Iltakoulun alumneista osallistuu paneeliin.

Vera Järvenreuna ilmoittaa 19.3. järjestettävästä Minna Canth –illasta. Yksityiskohdat tarkentuvat myöhemmin.

1. Tiedotus

Iltakoulun hallituksen kuvaus järjestetään viikolla 7. Pukukoodi on asiallinen ja mustavalkoinen.

Tapahtumagalleriaa päivitetään pian.

Yhteistyösopimus on lähetetty ATK-Myrrysmiehelle.

1. Varainhankinta ja ravintolayhteistyö

Markus Rahja kertoo, että Doriksen sopimusvahvistusta odotellaan, mutta yhteistyöhön on alustavasti suostuttu samoilla ehdoilla kuin viime vuonna. Ensi kokoukseen mennessä esitellään Doriksen yhteistyösopimus.

Toista yhteistyöravintolaa selvitetään ja vaihtoehtoja kartoitetaan.

Varainhankinta sekä haalarimerkkien suunnittelukilpailu on käynnissä. Iltakoululaisten innokas osallistuminen on toivottavaa. Ensi kokouksessa käydään läpi haalarimerkkien nykyinen tilanne, uusien tilaus ja mahdollisten vanhentuneiden pudottaminen tarjonnasta.

1. Vuosijuhlat

Vuosijuhlapaikkoja on käyty katsomassa maanantaina 2.2. Tällä hetkellä varteenotettavimmat vaihtoehdot ovat Komediateatterin juhlatalo ja Hatanpään kartano. Jatketaan eri paikkojen vertailua.

1. Valmennuskurssi

Julisteet on tilattu ja lähetetty iltakoululaisten matkaan esillepantavaksi. Tällä hetkellä 9 henkilöä on ilmoittautunut kurssille ja 1 henkilö on tilannut materiaalipaketin. Kurssin opettajaksi hakevien haastattelut järjestetään viikolla 7.

1. Ekskursio

JKY:n työelämä ja alumnipaneelin vieraat ovat samoista kohteista, joita suunniteltiin ekskursiolle, joten Tampereen ekskursion tapahtuman kohteita selvitetään edelleen.

1. Ainejärjestötila

Tilaan kaavaillaan uuden kahvinkeittimen hankkimista. Merita Töttölä tekee kahvinkeitinten hintavertailun. Ehdotetaan yhteistyö- ja sponsorisopimusta. Markus Rahja selvittää asiaa ensi kokoukseen mennessä.

Milla Toivanen ehdottaa aj-tilaan hyllyjä tavaroiden säilytystä varten.

Aj-tilan päivystysvihkon käyttöönotto päätetään ottaa kokeiluun. Vihko sisältää ohjeet ja säännöt päivystäjille ja päivystysvuorovastuun kirjaamisen ja mahdollisen siirron. Vastuunsiirto tulee aina dokumentoida vihkoon. Kaikki myynti tapahtuu edelleen vain klo 12-14 välillä.

1. Kansainvälistyminen

Sara Österberg kokoaa Iltakoulun nettisivuille ainejärjestön englanninkielisen esittelyn ja linkit muun muassa Facebookiin. Päätetään, että tapahtumakuvauksiin ja iltakoulun Facebook-sivulle tulee jatkossa myös englanninkieliset esittelyt tavoittamaan vaihto-opiskelijat.

JKY:n kv-vastaavat yhteistyössä suunnittelevat keväälle JKY:n järjestämää vaihto-opiskelijoille suunnattua tapahtumaa.

1. Koulutuspolitiikka

Petra Kantola kertoo, että tulossa on Tamyn kopovaliokunnan kokous 12.2. sekä politiikan tutkimuksen opetusneuvoston kokous 16.2.

Petra Kantola selvittää vanhan tutkintorakenteen opiskelun päättymistä ja maisterivaiheeseen siirtymistä koskevaa infoa.

1. Työelämä- ja alumnitoiminta

Ekskursion suunnittelu on käynnissä.

Alumnipankkiin on tullut 15 uutta nimeä viimeisen parin viikon aikana muun muassa valtiovarainministeriöstä ja ulkoministeriöstä. Yksi iltakoulun alumneista suunnittelee 1.8. järjestettävään alumnitapahtumaan tiedotusta Iltakoulun ja yliopiston nykyisestä toiminnasta. Tapahtuma sisältäisi kierroksen yliopistolla, kahvittelun sekä iltaohjelman. Opiskelijaedustusta toivotaan paikalle. Alumnitapahtuman sähköinen ilmoittautumislomake tulee sisältämään ilmoittautumisen Iltakoulun alumnipankkiin.

Päällekkäiset Facebook-alumniryhmät pyritään tulevaisuudessa yhdistämään tiedotuksen kohdistamiseksi.

Lähetysneuvoksena nykyisin toimiva Iltakoulun alumni Vesa Jaakola on kirjoittanut useita maailmanpolitiikan viikkokolumneja, joita kootaan ainejärjestötilaan jäsenistön luettaviksi.

1. Muut esille tulevat asiat

JKY:n hallitussitsit on tulossa 10.2. Maksun eräpäivä on 6.2.

SYY Tampereen ainejärjestötapaamiseen keskiviikkona 4.2. osallistuvat Mikko Lampo, Petra Kantola sekä Jari Mäkäläinen.

Ei muita esille tulevia asioita.

1. Seuraavan kokouksen ajankohta

Seuraavan kokouksen ajankohdaksi kaavaillaan viikkoa 8. Päätös tehdään Doodlessa.

1. Kokouksen päättäminen

Kokous päätetään ajassa 18.10

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mikko Lampo, puheenjohtaja Maria Lavonen, sihteeri

 ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Aino Kattilakoski, pöytäkirjantarkastaja Sara Österberg, pöytäkirjantarkastaja